Document ID: /roh_data/filtered/fineweb-2-filterrobots_roh.jsonl.gz/59078

La fatschenta Gritec a Schiers n'aveva betg pli avunda plazza per realisar ils var 1350 project che las var 100 collavuraturas e collavuraturs fan. Uschia han els fabrica ina halla vitiers, ch'è vegnida preschentada. I è ina halla da 1000 meter quadrat sin dus plauns, sin il tetg èn implants solars.
Els construeschan apparats tecnics pel sectur da mangiativas, per il sectur da medicina e per maschinas. Er soluziuns d’automatisaziun e servetschs tecnics vegnan elavurads.
Quai èn sistems che lavuran 7 dis 24 uras, che han en sistems da roboter, sensorica e blera software.
In exempel d’in apparat è uschè in indriz che dat or automatic dischinfectant cura ch’ins metta sutvart il man.
Ils products ch’els construeschan èn fitg divers, dentant san els betg mussar quests cun quai che vegnan fatgs per lur clients e clientas e la secretezza vegn scritta auta.
30 collavuraturs e collavuraturas en pli
Per ch’i sa er vegnir lavurà en la nova part da la Gritec, dovran els 30 collavuraturs e collavuraturas dapli: Automatichers, tecnicras ed inschigners, pia persunal spezialisà. Tenor il president dal cussegl d’administraziun Georg Gujan èn els sin buna via da recrutar quest persunal. Cun quai che la Gritec è dapli onns e tut l’onn activ a tschertgar nov persunal.
Bun persunal è adina tschertgà.
Ils collavuraturs e las collavuraturas èn dal chantun, da chantuns vischins ed era da pajais vischinads ed intgins spezialists èn internaziunals.